
REFERAT
Privind  asocierea dintre Consiliului Local al Municipiului Timişoara şi C. S.  Elba Timişoara

Prin adresa nr. SC2006-  023555/ 22.11.2006 domnii Sorin Grindeanu şi Valentin Moldovan, consilieri locali, solicită aprobarea Consiliului Local în vederea asocierii acestuia cu CS Elba Timişoara. Acest demers este realizat ca urmare propunerii Adunării Generale a clubului, în vederea continuării unei activităţi sportive de tradiţie în Timişoara, cu o prezenţă continuă de 20 de ani în Divizia Naţională de Baschet Masculin şi a faptului că activitatea de performanţă pentru sporturile de echipă din Timişoara (cu excepţia fotbalului) nu este posibilă fără sprijinul autorităţilor locale.    
În susţinerea propunerii dânşilor, domnilor consilieri locali mai sus menţionaţi consideră că „premisele obţinerii unor performanţe deosebite ale echipei de baschet, inclusiv accederea pe un loc între primele trei echipe de baschet din ţară, valoarea actuală a lotului de jucători şi a staff-ului tehnic fiind deosebită”.
În consecinţă adresăm spre analiză şi aprobare a consiliului local această propunere. Alăturat anexăm toate documentele depuse pentru susţinerea proiectului de hotărâre de consiliu.
De asemenea, menţionăm că această propunere, conţine o componentă financiară care se supune regimului finanţărilor nerambursabile de la bugetul local pentru anul 2007.  Bugetul local nu a fost încă aprobat iar pentru acest proiect nu a fost încă depusă documentaţia pentru finanţare în conformitate cu HCL 619 din 19.12.2006.

